Diari Oficial de la Generalitat Valenciana


Sumari del DOGV 7947, del 30-12-2016 (2016/10654)

RESOLUCIÓ de 21 de desembre de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi que s'indiquen en aquesta resolució, en l'àrea funcional de Tavernes de la Valldigna i viceversa, en ocasió de la celebració del Festival Festivern 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/10024


Data del document
:   21-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 21 de desembre de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi que s'indiquen en aquesta resolució, en l'àrea funcional de Tavernes de la Valldigna i viceversa, en ocasió de la celebració del Festival Festivern 2016-2017. [2016/10218]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions amb residència en una determinada àrea funcional puguen prendre servei en altres àrees funcionals.  
La celebració durant els dies 30 i 31 de desembre de 2016 i 1 de gener de 2017 del Festival Festivern 2016-2017, al municipi de Tavernes de la Valldigna, comportarà un important increment de les necessitats de mobilitat en aquest municipi i el seu entorn.  
  
A l'efecte de garantir una oferta de servei de taxi adequada a l'important increment de la demanda d'aquest servei de transport durant els dies de celebració, es considera oportú permetre que prenguen servei les autoritzacions de taxi amb residència en les àrees funcionals limítrofes amb l'àrea funcional de Tavernes de la Valldigna, els titulars de taxi d'Almiserà, Rótova i Simat de la Valldigna, i els de l'àrea de prestació conjunta de la Safor, en l'àrea funcional de Tavernes de la Valldigna i viceversa.  
A proposta de les associacions representatives del sector, després de la consulta prèvia a l'Ajuntament de Tavernes de la Valldigna; fent ús de les competències que tinc atribuïdes, i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar, durant els dies 30, 31 de desembre de 2016 i 1 de gener de 2017, de celebració del Festival Festivern 2015-2016, els titulars de les autoritzacions de taxi amb residència en les àrees funcionals limítrofes amb l'àrea funcional de Tavernes de la Valldigna, els titulars de taxi d'Almiserà, Rótova i Simat de la Valldigna, i els de l'àrea de prestació conjunta de la Safor, per a prendre servei en l'àrea funcional de Tavernes de la Valldigna i viceversa. Es reconeix una preferència per a prendre servei aqueixos dies a les autoritzacions de taxi amb residència al terme municipal de Tavernes de la Valldigna.  
  
Contra aquesta resolució, que no esgota la via administrativa, es pot interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 21 de desembre de 2016.- El director general d'Obres Públiques, Transport i Mobilitat: Carlos Domingo Soler.